Fakt
Fakt (lotincha: factum „bajarilpft“ ) — atama, keng maʼnoda haqiqatning sinonimi boʻlib xizmat qilishi mumkin. U hodisa yoki natija;haqiqiy, xayoliy emas;umumiy va mavhumdan farqli ravishda aniq va birlik kabi maʼnolarni anglatadi. Fan falsafasida fakt empirik bilimlarni tasdiqlovchi maxsus jumla,tasdiqlanishi mumkin boʻlgan bayonot yoki shartdir. Fakt nazariya yoki gipotezaga qarama-qarshidir. Ilmiy nazariya faktlarni tavsiflaydi va tushuntiradi, shuningdek, yangilarini bashorat qilishi mumkin. Toʻgʻridan-toʻgʻri tasdiqlash yoki rad etish mumkin boʻlmagan gap taxmin yoki fikr deyiladi. Zamonaviy fan falsafasida faktning ikkita asosiy tushunchasi:faktualizm va nazariya keng tarqalgan. Birinchisi faktlarning nazariy konstruktsiyalardan mustaqilligini taʼkidlab, nazariyaga nisbatan faktlarning avtonomligini tasdiqlaydi. Ikkinchisiga koʻra, faktlar butunlay nazariyaga bogʻliq, nazariy pozitsiyani tanlashga qarab, faktlar oʻzgarishi mumkin. Koʻrsatilgan ikkita tushunchani umumlashtiradigan va bir vaqtning oʻzida faktlarning nazariy yuklanishini va ularning nazariyaga nisbatan avtonom xarakterini tan oladigan keng tarqalgan yondashuvlar ham mavjud .